Multitudinària assistència amb més de 2.000 persones a la 25a edició de la Mostra de Cançó de Tavern
L'ocasió s'ho mereixia, ja que aquest certamen celebra 25 anys, i l'emplaçament, a peus del mar al passeig de Rius i Calvet, va reunir el nombrós públic, la millor música i la millor lluna, en una nit d'agost molt agradable. Les quatre formacions participants, Josep Andújar "Sé", la Colla Jacomet, l'Arjau i Port-Bo, van oferir el seu millor repertori i van comptar amb la complicitat d'un públic entregat des del minut zero.
A la mitja part es va servir cremat per a tothom. La segona meitat del recital va reunir les aportacions dels grups Arjau i Port-bo. Els dos grups palafrugellencs van repassar el seu repertori de valsets, boleros, sardanes i havaneres, i van elogiar l'entorn on actuaven, en una nit còmplice amb el públic.
Encara queden més concerts, en aquesta mostra que s'allarga fins el 6 de setembre. Els propers concerts els podeu trobar a guixols.cat
#musica #festivals #SantFeliudeGuixols #cultura